volunteers | Earthrehab's Weblog
Kite Beach to Corners Cleanup, part II 2008 Flyer
Filed under: 2008 Events Log, earthrehab, Enviro-news — 2 Comments
Kite Beach to Corners Cleanup 2008 Flyer
Kite Beach part II
Tags: 2008, beach, cleanup, earthrehab, eco, environment, florida, great American, jupiter, kite, pollution, surf, volunteers Skok oor moord op musikus van Durban | Netwerk24
Deur Lynn Williams 02 September 2018 16:19
Lede van die KwaZulu-Natalse Filharmoniese Orkes en die breër musiekgemeenskap in Durban het hul skok en hartseer uitgespreek oor die moord op die kontrabasspeler Simon Milliken (60).
Milliken, ’n boorling van Brittanje, het in Durban gewoon.
Simon Milliken (60) is Vrydag in die Burman Bush-natuurreservaat in Morningside, Durban, vermoor. Foto: Val Adamson
Hy het Vrydag in die Burman Bush-natuurreservaat in Morningside, Durban, doodgebloei nadat sy aanvaller hom in die bors gesteek het.
Sy lewe was vir sy aanvaller sy kamera werd.
Milliken het verlede jaar uit die orkes afgetree, maar hy het nog gereeld saam met sy voormalige kollegas in konserte opgetree.
Hy het ’n dag voor sy dood opgetree in die orkes se Lentekonsert in die stadsaal, onder leiding van die dirigent Perry So van Hongkong.
Milliken, ’n kranige voëlkyker, het So Vrydag op ’n uitstappie geneem deur die natuurreservaat, toe die twee omstreeks 16:00 aangeval is. Hy het vir So geskree om in die teenoorgestelde rigting te vlug.
So het ongedeerd weggekom. Hy het die polisie ontbied.
Nadat die aanvaller hom gesteek het, het Milliken bebloed deur die bosse gestrompel en neergeval.
Netwerk24 verneem die polisie se honde-eenheid het nie dadelik ’n soektog gelas nie.
Ek is hartseer en verpletter. Simon het ’n goeie sin vir humor gehad. Altyd so vriendelik en bedagsaam.
Michel Schneuwly, direkteur van Baroque 2000 en ’n voormalige trompetspeler van die orkes, sê ’n voetganger wat vroeg Saterdagoggend met sy hond gaan stap het, het op Milliken se lyk afgekom.
“Ek was daar toe die polisie hom in ’n lyksak by die bosse uitdra. Dit was iets verskrikliks om te aanskou.
“Mens sukkel nog om tot verhaal te kom met so ’n wrede en sinlose daad.
“Ek ken hom meer as 30 jaar. Hy was ’n vredeliewende mens wat alles waarin hy belanggestel het, met ywer en passie aangepak het.”
Caroline Smart, teaterbekende en eienaar van die artSmart-webwerf, sê sy het Milliken sowat 30 jaar gelede ontmoet.
“Ek is hartseer en verpletter. Simon het ’n goeie sin vir humor gehad. Altyd so vriendelik en bedagsaam.
“Dat hy vir So gesê het om van hul aanvaller te vlug, klink akkuraat. Dit is die Simon wat ons geken het,” sê Caroline.
Nog ’n vriend, William Charlton-Perkins, sê hy het baie ure in Milliken se geselskap deurgebring.
Die twee het gereeld by Milliken se huis na opera-opnames geluister.
“Rus in vrede, liewe en vriendelike mens.”
Milliken se ma en sy broer bly in Brittanje.
Sy aanvaller is steeds soek.
Meer oor: Durban | Moord | Musikant
Man vas ná moord in Surrey Estate